

VLADA REPUBLIKE HRVATSKE

Zagreb, 21. ožujka 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o provedbi vježbe „KIBERNETIČKI ŠTIT 2019.“  za uvježbavanje upravljanja u uvjetima kibernetičkih incidenata |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14 i 93/16), a u vezi s člankom 9. stavkom 3. točkom 8. Zakona o sustavu domovinske sigurnosti Hrvatske (Narodne novine, br. 108/17), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_donijela

**ODLUKU**

**o provedbi vježbe „KIBERNETIČKI ŠTIT 2019.“**

**za uvježbavanje upravljanja u uvjetima kibernetičkih incidenata**

**I.**

Vježba „KIBERNETIČKI ŠTIT 2019.“za uvježbavanje upravljanja u uvjetima kibernetičkih incidenata(u daljnjem tekstu: Vježba), iz područja kibernetičke sigurnosti, u kojoj će sudjelovati tijela iz sustava domovinske sigurnosti te druga tijela iz ove Odluke, održat će se u ožujku 2019. godine u Zagrebu.

**II.**

Vježba se provodi radi uvježbavanja sudionika u upravljanju u uvjetima kibernetičkih incidenata te jačanja sigurnosne svijesti i sigurnosne kulture na nacionalnoj razini.

**III.**

Ministarstvo obrane određuje se za nositelja koordinacije aktivnosti za pripremu i provedbu Vježbe.

U provedbi Vježbe sudjelovat će članovi Koordinacije za sustav domovinske sigurnosti i predstavnici drugih tijela iz ove Odluke.

**IV.**

U pripremi i provedbi Vježbe sudjelovat će predstavnici:

* Ureda predsjednice Republike Hrvatske
* Ureda predsjednika Vlade Republike Hrvatske
* Ministarstva obrane
* Ministarstva unutarnjih poslova
* Ministarstva vanjskih i europskih poslova
* Ministarstva hrvatskih branitelja
* Ministarstva zaštite okoliša i energetike
* Ministarstva financija
* Ministarstva gospodarstva, poduzetništva i obrta
* Ministarstva pravosuđa
* Ministarstva zdravstva
* Ministarstva poljoprivrede
* Ministarstva mora, prometa i infrastrukture
* Središnjeg državnog ureda za razvoj digitalnog društva
* Ureda Vijeća za nacionalnu sigurnost
* Sigurnosno-obavještajne agencije
* Vojne sigurnosno-obavještajne agencije
* Zavoda za sigurnost informacijskih sustava
* Hrvatske gorske službe spašavanja
* Hrvatske vatrogasne zajednice.

Osim tijela iz stavka 1. ove točke u pripremi i provedbi Vježbe sudjelovat će predstavnici:

- Hrvatske narodne banke

- Hrvatske agencije za nadzor financijskih usluga

- CARNET-a – Nacionalnog CERT-a

- Sveučilišnoga računskog centra SRCE

- Hrvatske kontrole zračne plovidbe d.o.o.

Iznimno od stavaka 1. i 2. ove točke, Ministarstvo obrane može po potrebi pozvati i predstavnike drugih tijela radi sudjelovanja u pripremi i provedbi Vježbe.

**V.**

Za potrebe provedbe Vježbe, Zavod za sigurnost informacijskih sustava u suradnji s drugim tijelima iz točke IV. ove Odluke pripremit će i provesti simulaciju kibernetičkih napada radi razvoja sposobnosti za kibernetičko djelovanje sustava domovinske sigurnosti.

**VI.**

Čelnici tijela iz točke IV. ove Odluke odredit će svoje predstavnike i o tome pisanim putem izvijestiti Ministarstvo obrane u roku od tri dana od dana stupanja na snagu ove Odluke.

**VII.**

Ministarstvo obrane sastavit će izvješće s prikazom bitnih elemenata postignuća u Vježbi i preporukama za buduće vježbe upravljanja u uvjetima kibernetičkih incidenata te će ga dostaviti svim tijelima koja su sudjelovala u provedbi Vježbe.

**VIII.**

Zadužuje se Ministarstvo obrane da o donošenju ove Odluke izvijesti sva tijela iz točke IV. ove Odluke.

**IX.**

Ova Odluka stupa na snagu danom donošenja.

|  |  |
| --- | --- |
| **P R E D S J E D N I K** | |
| **mr. sc. Andrej Plenković** |  | |

**OBRAZLOŽENJE**

Ciljevi Vježbe KIBERNETIČKI ŠTIT 2019.“ za uvježbavanje upravljanja u uvjetima kibernetičkih incidenata određeni su na temelju Godišnjeg plana rada Koordinacije za sustav domovinske sigurnosti za 2019. godinu te Strategije nacionalne sigurnosti Republike Hrvatske (Narodne novine, br. 73/17), Nacionalne strategija kibernetičke sigurnosti (Narodne novine, br. 108/15), Zakona o sustavu domovinske sigurnosti (Narodne novine, br. 108/17) i Zakon o kibernetičkoj sigurnosti operatora ključnih usluga i davatelja digitalnih usluga (Narodne novine, br. 64/18).

Vježba iz područja kibernetičke sigurnosti „KIBERNETIČKI ŠTIT 2019.“ u kojoj će sudjelovati tijela iz sustava domovinske sigurnosti te druga tijela iz ove Odluke održat će se u ožujku 2019. godine u Zagrebu.

Vježba se provodi radi uvježbavanja sudionika u upravljanju u uvjetima kibernetičkih incidenata te jačanja sigurnosne svijesti i sigurnosne kulture na nacionalnoj razini.

Ministarstvo obrane određuje se za nositelja koordinacije aktivnosti za pripremu i provedbu Vježbe.

U provedbi Vježbe sudjelovat će članovi Koordinacije za sustav domovinske sigurnosti i predstavnici drugih tijela iz ove Odluke.

U pripremi i provedbi Vježbe sudjelovat će predstavnici nadležnih tijela.

Za potrebe provedbe Vježbe, Zavod za sigurnost informacijskih sustava u suradnji s drugim tijelima pripremit će i provesti simulaciju kibernetičkih napada radi razvoja sposobnosti za kibernetičko djelovanje sustava domovinske sigurnosti.

Ministarstvo obrane sastavit će izvješće s prikazom bitnih elemenata postignuća u Vježbi i preporukama za buduće vježbe upravljanja u uvjetima kibernetičkih incidenata te će ga dostaviti svim tijelima koja su sudjelovala u provedbi Vježbe.